PEOPESAL
Tere tulemast saatesse "Peopesal"!
Minu nimi on doktor Aiko Hormann.
See on minu teine saade.
Suur privileeg siin olla.
Seekord ma iseendast ei räägi.
Räägin ilmutustest, mida olen saanud n-ö vaimu töövahenditest,.
Olen õppinud, kuidas käia vaimus
ning Jumala üleloomulikkuses.
Olen teeninud Jumalat 40 aastat ja õppinud Teda tundma sammhaaval.
Rida-realt, printsiip printsiibi järel on Jumal mulle paljut näidanud.
Ma jagan neid tähtsaid asju teiega,
eriti erinevustest vaimse ja füüsilise maailma vahel.
Esmalt peaksime palvetama.
Ma palvetasin enne kui ma tulin, aga tahan palvetada.
Taevane Isa, tänan, et Sinu ligiolu on juba siin
ja et Sina vaatad igat liigutust, mida me saame tegema.
Palun, et kõik tunneksid Sinu ligiolu
ning et Püha Vaim annaks meile tarkust ja ilmutust.
Palun eemalda kogu publiku vaimne pimedus ja kurtus,
et inimesed näeksid vaimumaailma ja oleksid ühenduses Sinu südamega.
Palun Jeesuse Kristuse, Yeshua HaMashiachi nimel.
Ma kasutan tavaliselt Jeesuse Kristuse heebreakeelset nime
Yeshua HaMashiach - Messias.
Olen märganud, et see on väelisem
kui öelda lihtsalt Jeesus, kuna on nii palju Jeesuseid -
sadu Jeesuseid, näiteks Mehhikos.
Ütlesin tavaliselt Jeesus Kristus Naatsaretlane,
kes on minu eest surnud ja üles tõusnud.
Peale seda kui õppisin ütlema Yeshua HaMashiach - see on silmapilkne.
Vaenlane peab silmapilkselt kuuletuma.
Kas tegu on tervisliku seisundiga või deemonlik rõhumisega -
kuuletumine on kohene.
Seepärast kasutan mõlemaid.
Enamus inimesi on harjunud nimega Jeesus,
aga minu jaoks on tähtis Yeshua HaMashiach.
Aamen!
Olen näinud palju-palju imesid, sõna otseses mõttes tuhandeid.
Mõned on momentaalsed imed ja teised järk-järgulised.
Tahan teiega jagada paari imet.
Ühel mehel oli 3 avariid ja ta oli 24 tundi iga päev valudes.
Issand tervendas koheselt ta kaela ja seljaprobleemid.
Tema selgroolülid olid välja vajunud ja ta ei saanud magada.
Tal oli palju probleeme, sealhulgas ka ajuvigastus.
Issand puudutas teda silmapilkselt.
Mõnel teisel juhul pole see kohene ja ma palvetasin naise pärast,
kellel oli siiretega vähk, mis algas rinnavähist ja levis maksa,
pakreasse, lümfidesse ning lõpuks ka luudesse.
Ta oli lootusetu juhtum meditsiinilisest seisukohast.
Me palvetasime Jumala Sõna kohaselt,
Tema nimes, Yeshua nimes ja see võttis umbes 5 minutit.
Tegime seda tuginedes Heebrealaste 4:12.
Jumala Sõna on elav ja väeline, teravam kui kaheteraline mõõk.
Issand andis mulle nägemuse laserkiirtest,
mis tulid mu suust, kui ma tsiteerisin täpselt Sõna.
"Krjutatud on..." - järgides Sõna.
Ma võib-olla kasutan 10 kirjakohta kehale,
rääkides Jumala Sõna.
Minuga koosolnud inimesed nõustusid
ja umbes nädala pärast kadusid sümptomid.
Ta läks tagasi arsti juurde ja tegi vereproovid, ultraheli, MRI
ning teisi erinevaid teste.
Kuu aega hiljem sai ta teada, et testide tulemused olid negatiivsed.
Polnud jälgegi vähist.
Lisaks olid taastatud need kohad kehas,
mida haigus kahjustas,
nagu pankreas, maks ja mõned luuosad.
Peame tegema vahet, kui me käsime millelgi,
näiteks vähil lahkuda - see on käsk, põhinedes Joh. 14:13.
Paludes taastavat imet, mis on kink Jumalalt.
Kasutan Johannese 16:23, kus Jeesus ütles:
"Mida te iganes Isalt palute, seda ta annab teile minu nimel!"
Ta ei öelnud, et Isa teeb seda teile, vaid annab.
Johannese 13:14 Jeesus ütles:
"Ja mida te iganes palute minu nimel, seda ma teen."
Kas mõistate vahet nende kahe vahel?
Üks on tegemine ja teine on millegi andmine.
Kui ma vajan imet või miski on kehas juba hävitatud,
siis me palume imet või taastamisimet või kehaosi.
Issand andis mulle nägemuse Taevasest laohoonest,
kus on tuhandeid kehaosi nimesiltidega nende peal.
Ma küsisin Issandalt, et milleks nii palju kehaosi
ja Ta ütles, et nii paljud vajavad endale varuosi.
Me võime vajada varuosi nagu autokaupmehed.
Tuleb uus mudel ja selle jaoks on vaja ka uusi varuosi.
Issand andis mulle palju-palju selliseid asju.
Emotsioonidel on tugev side immuun- ja hormoonsüsteemiga.
Samuti ka seedimisega.
Emotsioonid mõjutavad iga kehaosa positiivselt või negatiivselt.
Tahan teile näidata seda.
Me oleme vaim, hing ja ihu.
Kui me oleme mõjutatud emotsioonidest hinge tasandil -
inimene on hingele orienteeritud
ehk meie igapäevaelu domineerijaks on hing,
mis kontrollib ihu, mitte vaim.
Peale uuestisünni kogemust ja Püha Vaimu saamist,
peame käima vaimus nii,
et vaim domineerib hinge üle ja hing ihu üle.
Meie meeled võivad eitada asju, mida vaim räägib.
Me peame tegema otsuse.
Näiteks - sümptomid on ikka alles peale seda kui me palvetasime,
aga Jumala sõna ütleb, et Jeesuse vermetes te olete tervenenud.
Minevikuvorm.
Te peate tegema valiku, millise reaalsusega te nõustute,
kui on vastuolud Jumala sõna ning teie sümptomite ja meelte vahel
või isegi selles, mida arst teile ütleb.
Loomulikult nõustuvad teie meeled valuga või sellega,
kui arst ütleb, et haigus on ravimatu või halvaloomuline.
Teie peate ütlema, et Jumala Sõna kohaselt,
Roomlaste 4:17, ma kuulutan oma keha tervenenuks,
isegi kui mul on veel sümptomeid.
Te võite öelda, toetudes Efeslastele 5:1,
mis ütleb, et võtke nüüd Jumal enestele eeskujuks nagu armsad lapsed.
Roomlastele 4:17 ütleb:
"Selle Jumala ees, keda ta uskus ja kes teeb
elavaks surnud ja kutsub esile olematuid asju otsegu olevaid."
Ta kutsub lõppu enne algust, enne kui see tegelikult toimub.
Nii Jumal töötab, Ta kutsub asju olema
ja asjad sünnivad vastavalt Tema räägitule.
Meie juhtumi puhul,
kui nõustume Jumala Sõnaga vaimus, siis meie ihu peab järgima seda.
See ei toimu alati koheselt, kuid tundub, et Jumal ka kiirendab asju.
Paljud taastavad imed,
mida varem oodati mõned tunnid, päevad või nädalad,
kuid nüüd toimuvad need sekundite ja minutitega.
Ma olen näinud taastavaid imesid kaelas, seljas, õlgades ja põlvedes.
Näiteks pidi üks mees
minema põlvelõikusele ja puusaoperatsioonile.
Mees, kelle luu hõõrus vastu luud koges tohutut valu.
Issand tegi taastava ime, tervendades puusaliigese 2 minutiga.
Peale seda kui ma lõpetasin palve,
hakkas see mees liigutama ja valu oli kadunud.
Ma ütlesin, et proovi kõndida ja ta sai käia trepist üles ning alla.
See oli talle suur test, sest enne oli see tohutult valus.
Kahe minuti pärast jooksis ta üles ja alla.
Ma jagan seda teiega, sest tundub,
et Jumal surub kokku või tihendab esinenud aja kaotust.
Nüüd ma näen tulemust ja see on suurepärane.
See diagramm näitab meile, et meie kolmainu olemuses
on hing, mis on haavatud ja ravimata seisundis.
Seda kutsutakse palkide ummiku analoogiaks (logjam analogy).
See on Püha Vaimu voog.
Jeesus ütles Johannese 7:37-39:
"Kui kellelgi on janu, see tulgu minu juurde ja joogu!
Kes usub minusse, nagu kiri ütleb,
selle ihust peavad voolama elava vee jõed!"
Mitmuses - elava vee jõed!
Siin ta räägib Pühast Vaimust.
Ma võrdlesin seda kirjutatuga.
Elava vee jõed
tähendab tervendav vesi või eluandev vesi,
mis voolab Pühas Vaimus, ühinedes inimese vaimuga.
Voolab ja voolab.
Kui see on ummistatud seisundis, siis meie hinges on ummik.
Siis jõuab olukorrani ainult nire.
Peale seda, kui me lubame Pühal Vaimul ennast aidata,
siis Ta tervendab selle ummikseisu ja me lükkame need palgid eest ära.
Need on haavad: mälestused, andestamatus, vihkamine ja muu selline.
Kui need takistused on kõrvaldatud,
siis näete, et voog hakkab kasvama ihus, rahaasjades ja suhetes.
Võin tuua palju-palju näiteid artriidi küsimustest.
Artriit on väga levinud.
Iga liiges on sellest haaratud.
Üks naine oli selle all juba 10 aastat kannatanud.
Tundus, et see on igas liigeses - küünarnukkides, sõrmedes.
Ma andsin talle kodutöö CD-lt,
kuna ta ei saanud tulla kõikidele mu koosolekutele.
Ta läks koju ja kuulas neid kassette, sel ajal mul olid kassetid, nüüd CD.
Ta liigutas mõndasid neist palkidest, kuulates minu CD-sid.
Kui ta tuli tagasi minu koosolekule, see oli nädal hiljem, ütles ta:
"Ma olen valmis tervendamiseks!" ise täiesti särades.
Ma võisin pelgalt talle peale vaadates öelda,
et ta oli valmis tervendamiseks,
kuna ta oli olnud kodutöö tegemises innukas
ja me eemaldasime osa ummikutest ning ta tervenes silmapilkselt.
Ta liigutas oma sõrmi ja teisi liigeseid, kummardus ette ja puudutas varbaid
ning sai teha kõike, mida ta enne teha ei saanud.
Imeline näha seda vabadust, mida ta sai siis nautida.
See on vaid üks paljudest näidetest.
Teate MS seisundit - multiple sclerosis.
Üks naine oli ratastoolis ja ei saanud käia.
Ma sain teadmise sõna
tema süütunde kohta ja enda karistamise kohta.
Ma ei hakka rääkima, miks ta end süüdi tundis,
aga kui ta lahendas selle süü, andestas ta iseendale.
See on väga tähtis.
Ta oli andnud andeks teisele osapoolele ja nüüd andis ta andeks ka endale.
Kõikide nähes ta tõusis ratastoolist üles ja kõndis.
Alguses küll kobamisi,
kuid ma aitasin teda ja ta astus paar sammu.
Siis ma võtsin oma käe ära ja ta vaatas ringi:
"Oh, ma kõnnin," ja hakkas jooksma.
Ta mitte ainult kõndinud, vaid hakkas jooksma edasi-tagasi.
See oli tõesti auline, kõik kiitsid ja tänasid Issandat,
kuna Jeesus on Tervendaja, mitte mina.
Olen õppinud, kuidas olla lepingus sellega,
mida Jumala Sõna ütleb ja käia vaimus, mitte lihas.
Seda on meil kõigil tähtis mõista, kuidas meie aju töötab.
Esimeses saates mainisin, et meil on kõigil peaaju.
See on aju mõtlemise osa.
Sisemine aju osa,
limbiline süsteem on rohkem seotud emotsioonidega.
See on kohe ajutüve kohal ja on seotud seljaajuga.
Kui teil on negatiivsed emotsioonid,
siis tilluke aju osa, mida kutsutakse amygdala,
siis see talletab viha, valu, hülgamise ja tõrjumise,
alandamise ja kõiki halbu emotsioone.
Seda osa kutsutakse septumiks,
see on kaetud rohkem rahu ja rõõmu ja armastusega.
Kui te aktiveerite rohkem vaheseina osa,
siis see osa kontrollib teie südant, füüsilist südant.
See osa, amygdala, on otseselt ühendatud seedimisega.
Igasugused negatiivsed emotsioonid
nagu viha, valu, raev mõjutavad teie seedekulgla tegevust.
Seedekulglal on 3 funktsiooni: seedimine, neeldumine ja elimineerimine.
Kui üks neist kolmest ei toimi, siis teil on probleeme serotoniiniga.
Tahan teile lühidalt näidata seda.
See on nn kõhuaju, milles on palju neuroneid,
mis algavad tegelikult juba neelus ja lõpevad anuses e pärakus.
Kui vaadata seedekulglat, siis selles on miljoneid neuroneid.
Seal on rohkem neuroneid kui seljas.
Igaüks teab, et inimese selgroog
on täis neuroneid, mis peavad vastu võtma
signaale ajust ja väljastpoolt.
Sellele lisaks peavad nad ka saatma signaale.
On ilmselge, et selgroog on täis neuroneid,
aga teadlased on avastanud,
et kogu seedekulglas on rohkem neuroneid kui selgroos!
Kas pole huvitav!
Seal on samasugused neuronid ja sünapsid,
signaalide saatjad ja vastuvõtjad nagu peaajus.
Kõige tähtsam osa on serotoniin - "hea tunde" kemikaalid.
Kui serotoniini on vähe ...
Ma kutsun seda osa teiseks ajuks ehk kõhuajuks.
95% serotoniinist valmistatakse ja ladustatakse kõhuajus.
Enamus inimesi, sealhulgas arstid, arvavad,
et serotoniini valmistab peaaju - ei, see pole tõsi!
Teaduslikult on tõestatud, et 95% valmistatakse kõhuajus.
Südameaju on täis neuroneid.
Enamus inimesi arvab, et süda on pumbamehhanism,
peamiselt musklid - see pole tõsi.
60-65% südamerakkudest on neuronid, samuti nagu peaajus on neuronid,
närvivastuvõtjad ja sünapsid, mis ühendavad osi.
Samad kemikaalid toodavad neid ja saadavad ringlusse ka südames.
Meil tuleb tegeleda tunnetega, mis on talletunud pea- ja kõhuajju.
Kui ma teenin inimesi, kes on läbi elanud suure trauma
nagu ärakasutamine lapsepõlves, hiljutine õnnetus, vägistamine
või muu kohutav kogemus,
siis me peame elimineerima inimese mälestused sellest traumast.
Kui mälestused on tervendatud ning nii kõhu- kui südameaju
saab tervendatud, siis kogu inimene saab tervendatud.
Nagu ma ütlesin, on kõik kolm aju ühendatud
ja seega mõjutavad üksteist.
Peame olema teadlikud oma mõtetest, emotsioonidest ja suhtumistest.
Need on instrumendid, millega mõjutame ja loome ümbritsevat.
Tugevad emotsioonid nagu viha ja hirm
mõjutavad iga meie kehaosa, eriti muutub meie verekeemia.
Seda on tähtis meeles pidada,
et meie mõtted peavad olema kooskõlas sellega,
mida Jumal ütleb meie kohta ja mis on Tema tõde.
Tõe sõna.
Seega me räägime tõde ja kiirgame tõe valgust atmosfääri,
mitte ei lase vaenlasel manipuleerida meie mõtete ja tunnetega,
et meist saavad võitjate asemel ohvrid.
Aamen!
Tõlge: Ülle Kapanen